
·  Introducció
A Xile, malgrat ser un país emergent, el poble encara pateix les conseqüències del desenvolupament i, especialment, les persones més desfavorides; per això, aquestes persones necessiten de la nostra solidaritat, del nostre ajut. 

A Curacautin, localitat on centrem els nostres esforços, hi ha un centre de dia, anomenat Hogar de Cristo i que pertany a una associació catòlica, acullen persones grans sense recursos. En aquest centre els donen de menjar, els donen roba i es poden dutxar. 

En principi, creiem que el projecte got de llet el constituiran altres petits projectes. Petites, però importants, ajudes que puguin alleugerir les mancances de persones necessitades i/o millorar llurs qualitat de vida. 

Per alleugerir la càrrega a la nostra associació, s’està estudiant la possibilitat de crear una branca de la nostra associació a Xile perquè pugui desenvolupar els seus propis projectes.  
·  El Projecte
Inicialment el projecte got de llet consisteix en donar 16 litres de llet a la setmana al Hogar de Cristo, o sigui 832 litres de llet a l’any, perquè les persones grans que es dirigeixen a aquest centre puguin beure un got de llet al dia i l’import de la llet que ells haurien de comprar el puguin destinar a altres menesters. La raó per la qual s’escull aquest poble és ben senzilla, en aquest poble hi viuen dos membres de la nostra associació. Evidentment, i sempre i quan l’associació ho consideri necessari, es podrà col·laborar en altres entitats o ajudar a altres persones d’altres localitats. 
·  Objectiu
La finalitat d’aquest projecte és donar un cop de mà a aquest centre de dia mitjançant la compra de llet, així, persones gran sense recursos podran prendre un got de llet al dia. 

·  Termini
El termini d’execució d’aquest projectes està supeditat als ingressos econòmics que la nostra associació siguin capaços de generar.
·  Ajut/col·laboració
Tal com s’ha dit abans, la inversió econòmica és la compra de 16 litres de llet a la setmana, o sigui, 832 litres a l’any, l’import del quals puja a cinc-cents euros (500,00 €) anuals. 

	Ajut/col·laboració
	Euros/any

	Compra de 832 litres de llet a l’any
	500,00

	
	

	
	

	
	

	Total  inversió
	500,00



·  Ingressos
Els ingressos per a sufragar les despeses s’obtindran dels ingressos que generi l’associació.

·  Data d’inici
El projecte s’inicia el 16 de setembre amb l’enviament del diners per a la compra de llet per a un any.

Salt, 16 de setembre de 2009

